Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Euroopa Nõukogu president:
EL liikmesriigid ei kavatse Iisraeli boikoteerida.
17. septembriks määratud Kongressi hääletuse eel
jätkas USA Senat debatti Iraani lepingu teemal.
Lähis-Idas möllavas liivatormis hukkus kaks ja haiglasse sattus sadu
nii Iisraelis, Liibanonis, Küproses kui Jordaanias
ning Süürias katkesid lahingud.
Euroopa Nõukogu president Donald Tusk
saabus ametliku Lähis-Ida visiidi käigus Jeruusalemma.
Euroopa Nõukogu president kohtus esmalt president Rivliniga.
Nad arutasid EL ja juudiriigi ühiseid julgeolekuhuve,
migratsioonikriisi Euroopas
ja ummikus Iisraeli-Palestiina rahuprotsessi.
President Rivlin väljendas Iisraeli pühendumust
aidata põgenikke humanitaarabiga.
Demokraatliku juudiriigina oleme uhked humanitaarabi üle,
mida oleme aastate jooksul andnud tuhandetele põgenikele.
Iisrael on valmis seda tööd jätkama
ja aitama sobivat hulka põgenikke.
Me ei saa lubada ei Euroopas ega Lähis-Idas
fundamentalistidel oma elu dikteerida
ja peame jätkama kooselu võimaluste otsimist.
Tusk ütles eelmisel nädalal,
et EL liikmesriigid peaksid põgenikke omavahel rohkem jagama
et paigutada ümber vähemalt 100 000 neist
ja avama põgenike vastuvõtukeskusi ka ELst väljas.
Euroopa riigid on seni lubanud jagada ca 32 000 varjupaigaotsijat
Itaaliast ja Kreekast, mis on veidi vähem,
kui Euroopa Komisjoni pakutud 40 000.
Tusk kohtus hiljem peaminister Netanyahuga
tema Jeruusalemma residentsis.
Ta rõhutas, et Iisraelil ja EL-il on regioonis ühised huvid
julgeoleku ja majanduse vallas.
Arvan, et meil on mitmeid ühiseid väljakutseid.
Selle valguses on veider,
et mõnedel Euroopas on endiselt Iisraeli-vastane kinnisidee.
Midagi ei toimu. Lähis-Idas tapetakse sadu tuhandeid,
miljonid ei saa koju minna, kuid mõned Euroopas usuvad,
et ainus, mida teha tuleb, on avaldada survet, boikoteerida
ja demoniseerida Lähis-Ida ainsat, tõelist demokraatiat Iisraeli.
Euroopa Nõukogu president rõhutas,
et EL liikmesriigid ei kavatse Iisraeli boikoteerida.
Arvan, et peame vältima sõnu nagu boikott,
kuna see pole kindlasti Euroopa kavatsus ja olen veendunud,
et Euroopas pole ühtki riiki,
kes tahaks Iisraeli boikoteerida.
Minu jaoks on ilmselge,
et sisuliselt on meie suhe hoopis vastupidine.
Iisrael kardab diplomaatilist ja majanduslikku isolatsiooni
soikunud kõneluste tõttu Palestiina riigi rajamiseks
Läänekaldal ja Ida-Jeruusalemmas ja seal toimuva asundusehitusega.
Veel Euroopa migratsioonikriisist -
Näib, et üha enam Euroopa riike
loobub poliitilisest korrektsusest,
tahtes vastu võtta üksnes krsistlastest põgenikke, mitte moslemeid.
Küpros teatas, et on valmis vastu võtma ca 300 põgenikku,
kuid rõhutas, et üksnes õigeusklikke kristlasi.
Viimastel nädalatel on mitmed EL riigid,
eelkõige Slovakkia ja Tšehhi öelnud, et ei taha moslemeist põgenikke.
Viimase moslemiriikidest lähtuva põgenikelaine ühe peamise vastasena
on Ungari mures Euroopa demograafilise situatsiooni pärast,
kui kontinent avab väravad kümnetele tuhandetele moslemitele.
Ungari peaminister Obran hoiatas,
et see võib ohustada Euroopa kristlikku kultuuriidentiteeti.
Tuumalepingust Iraaniga -
USA Senat jätkas debatti Iraani lepingu teemal sealt,
kus see enne puhkusele minekut pooleli jäi.
Senaatorid jätkasid debatti samal päeval,
kui presdient Obamal arvatakse olevat Senatis 41 häält
Iraani tuumalepingu poolt,
just piisavalt, et blokeerida selle tagasilükkamishääletus.
Vabariiklaste enamuse juht McConnell kutsus debatti objektiivselt jätkama
ja lisas, et raske otsus on veelgi raskem,
kuna Obama valitsuse väitel on valida vaid see leping või sõda,
mis McConnelli sõnul tõele ei vasta.
Paljude jaoks on see raske otsus olnud.
Veelgi raskemaks on selle muutnud valitsuse kinnitused,
et ainus valik on selle lepingu ja sõja vahel,
mis pole kunagi tõele vastanud.
Vabariiklik senaator Collins kutsus Kongressi tuumalepet tagasi lükkama
ning Obama valitsust tagasi minema ja paremat lepingut nõudma.
Kongress peab JCPOA tagasi lükkama
ja valitsus peab läbirääkimistel uut lepingut taotlema,
nagu minevikus on korduvalt tehtud,
kui Senatil on tõsiseid kahtlusi olnud.
Vastasel juhul
on panused liiga kõrged ja risk liiga suur.
Kongressi hääletus tuumaleppe üle on määratud 17. septembriks.
Enamik eksperte ja analüütikuid arvab,
et opositsioonil pole lepingu blokeerimiseks piisavalt hääli.
Lähis-Idas möllavas liivatormis
hukkus kaks ja haiglasse sattus sadu
nii Iisraelis, Liibanonis, Küproses kui Jordaanias
ja Süürias katkesid lahingud.
Tolmupilvede tõttu on lennufirmad ka lende tühistanud
ja mõned lennukid teistesse riikidesse suunanud.
Iisraelis olid mõned turistid ilmingu suhtes põnevil.
See on ilus ilm. Ma pole sellist liivatormi iial näinud.
Ei peagi midagi nägema,
lihtsalt mõtle ja kujutle, kui ilus see on. Pole mingit probleemi.
Siin on üsna kuum, ligi 15 kraadi rohkem kui Saksamaal.
Vastu ootusi on väga pilvine. Arvasin, et päike paistab.
Õhk paistab saastunud olevat. Milles asi on?
Joosta on väga palav.
Liivatorm tekitas viimase 75 aasta septembrikuu tõsiseima uduvine
ja ülejäänud nädal ei paista ilmajaama andmeil parem tulevat.
Iisraelis viidi haiglasse ca 250 inimest,
kaks neist sattusid saastunud õhu hingamisest kriitilisse seisundisse.
Liibanoni Tervishoiuministeeriumi teatel hukkus liivatormi tõttu 2 inimest
ja umbes 750 inimest sattus hingamisraskustega haiglasse.
Need on ebaloomulikud kannatused.
Kasutame ettevaatusabinõusid nii palju kui võimalik
ja kanname maske. Igal pool on prügi ja liiklusummikud.
Regiooni tervishoiuametnikud on õhutanud oma kodanikke
mitte välja minema, enne kui olukord normaliseerub.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri